open-index/open-wikipedia-markdown huggingface dataset:
Bottesford i Leicestershire

**Bottesford** er ein by i Leicestershire i England, omkring 24 km vest for Nottingham. Han har om lag 3&nbsp;500 innbyggjarar.

Kyrkja St. Mary the Virgin er kjent for dei åtte klokkene sine, der den eldste er på 1400-talet. I 2004 starta ein kampanje for å restaurere dei, etter at dei hadde vore utan større vedlikehaldsarbeid sidan 1927.

Granthamkanalen går gjennom byen, og det er lagt ein turveg langs denne.

## Kjelder

**Denne artikkelen bygger på «[[:nb:Bottesford (Leicestershire)|Bottesford (Leicestershire)]]» frå ,  den 17. juli 2011.*  

## Bakgrunnsstoff

*
Glenfield i England

**Glenfield** er administrasjonsbyen i Leicestershire i England. Byen er ein forstad til Leicester, men høyrer til distriktet Blaby. Han har omkring 10&nbsp;000 innbyggjarar. Byen har som verdsleg sokn òg eit visst sjølvstyre innanfor distriktet.

Byen ligg omkring 5 km vest for Leicester, ved motorvegen M1. Det meste av bygga er moderne, frå mellom 1920 og 1960. Sidan har òg ein ny bydel blitt anlagt på ein tidlegare golfbane. Byen er vertskap for grevskapsadministrasjonen, brann- og redningstenesta i grevskapet og Glenfield sjukehus.

## Kjelder

**Denne artikkelen bygger på «[[:nb:Glenfield (England)|Glenfield (England)]]» frå ,  den 17. juli 2011.*  

## Bakgrunnsstoff

*
Hinckley

**Hinckley** er ein by i det sørvestlege Leicestershire i England. Han er administrasjonssenter for distriktet Hinckley and Bosworth, og har om lag 50&nbsp;000 innbyggjarar. Byen ligg ved motorvegane M69 og M1.

Tradisjonelt har byen vore eit sentrum for strømpeproduksjon. Motorsykkelprodusenten Triumph har òg etablert seg der. Ashbykanalen renn gjennom byen.

Fotballaget i byen er Hinckley United, som vart grunnlagt i 1997 då dei to lagane Hinckley Town og Hinckley Athletic slo seg saman.

Like ved byen ligg staden der slaget ved Bosworth vart utkjempa. Byen er nemnd i William Shakespeare-stykkeet *[[Henrik IV av Shakespeare|Henrik IV]]* (del 2, akt 5, scane I).

## Kjelder

**Denne artikkelen bygger på «[[:nb:Hinckley|Hinckley]]» frå ,  den 17. juli 2011.*  

## Bakgrunnsstoff

*
Melton Mowbray

**Melton Mowbray** (ofte berre kalla **Melton**) er administrasjonsbyen i distriktet Melton i Leicestershire i England. Han ligg ved elva Eye, som etter Melton er kalla Wreake. I 2019 hadde byen eit folketal på 27 670. 

Byen er best kjend for sine særeigne paiar med svinekjøt, *Melton Mowbray pork pie*, og er ein av stadane det blir laga  stiltonost på lisens.
Han er òg kjend for meltonstoff, som først er nemnd i 1823. Det er eit tettvove ullstoff som er valka slik at det vert  mjukt, og vert ofte nytta til ytterjakkar. Stoffet liknar mjuk vadmål.

## Namn
Namnet kjem frå det gammalengelske *Medeltone*, med tydinga 'midtby omgjeven av små bygder' (som Milton og Middleton). Mowbray er eit normannarnamn på ein tidleg føydalherre her, Robert de Mowbray.

## Historie

Ein kjend episode frå historia til byen har gjeve opphav til eit uttrykk; I 1837, då eit jaktlag leia av markien av Waterford feira jaktlukka, måla den kraftig rusa markien bokstaveleg talt fleire bygningar i Melton Mowbray raude. Dermed vart «å måle byen raud» eit uttrykk for å feste skikkeleg.

St. Mary's Church frå 1200-talet er den største soknekyrkja i Leicestershire. Ho har eit flott orgel, og det vert halde orgelkonsertar to gonger kvar månad. Av tidlegare organistar i kyrkja finn ein sir Malcolm Sargent.

Bymuseet, Melton Carnegie Museum, har blant anna fleire måleri med jakt- og sportsmotiv, og ein tohovuda kalv.

Melton Country Park er eit stort turterreng med ein innsjø, nær sentrum. I tillegg til piknikstader, naturstiar og leikeområde for barn finst det eit vitjingssenter der det er utstilt arkeologiske funn frå området.

## Kjelder


**Denne artikkelen bygger på «[[:nb:Melton Mowbray|Melton Mowbray]]» frå ,  den 17. juli 2011.*  


## Bakgrunnsstoff

*
Louth i Lincolnshire

**Louth** er ein marknadsby i Lincolnshire i England. Han er kjend som «hovudstaden i Lincolnshire Wolds», og ligg på staden der den eldgamle vegen Barton Street kryssar elva Lud.

Store delar av sentrum består av teglbygningar frå 1600- og 1700-talet. Soknekyrkja St. James kyrkje har eit nitti meter høgt spir, som skal vere det høgaste på noko soknekyrkje i Storbritannia, og det nest høgaste etter Salisburykatedralen.

Den 29. mai 1920 vart byen råka av ein storflaum som medførte tjue dødsfall. Ein finn fleire steinplakettar rundt om i byen som viser kor høgt vatnet stod.

Historisk er byen mest kjend som staden der Lincolnshireopprøret, den første fasen av Nådens pilegrimsferd, braut ut hausten 1536.

## Kjelder

**Denne artikkelen bygger på «[[:nb:Louth (Lincolnshire)|Louth (Lincolnshire)]]» frå ,  den 17. juli 2011.*  

## Bakgrunnsstoff

*
Aintree

**Aintree**  er ein by og eit verdsleg sokn i distriktet Sefton i Merseyside i England. Han ligg mellom Walton og Maghull, rundt 10 kilometer nord for Liverpool sentrum.

Byen er best kjent som heimstad for hesteveddeløpsbanen Aintree Racecourse, som sidan 1800-talet har arrangert hesteløpet Grand National. På 1950- og 1960-talet var det òg ein fem kilometer lang motorsportbane på staden, som brukte dei same tribunane som hesteløpet. Ei kortare utgåve av banen blir framleis brukt til forskjellige arrangement, men billøp vart det slutt med i 1982.

Byen var historisk ein del av Lancashire, og namnet Aintree, som ein rekna kjem av saksisk opphav, med tydinga «eitt tre» eller «tre som står aleine».

Leeds and Liverpool Canal går gjennom byen.

## Kjelder

**Denne artikkelen bygger på «[[:nb:Aintree|Aintree]]» frå ,  den 17. juli 2011.*  

## Bakgrunnsstoff

*
Hoylake

**Hoylake** er ein kystby i Merseyside, like vest for Liverpool i det vestlege hjørnet av halvøya Wirral der elva Dee renn ut i Irskesjøen.

Det er to jernbanestasjonar i byen: Hoylake og Manor Road.

## Soge
Byen voks fram på 1800-talet som ein fiskarlandsby. På grunn av gjenmudringa av Deefjorden er det lite fiske der i dag, men byen har ein permanent redningsstasjon og ein seglklubb. Hoylake fungerer no mest som ein soveby, med lite lokal industri.

Inntil 1974 hadde Hoylake eit eige distriktsråd og borgarmeister, men vart så innlemma i distriktet Wirral i det nyoppretta grevskapet Merseyside. Ein del av innbyggjarane er lite nøgd med dette, og har drive ein kampanje for å igjen høyre til Cheshire, utan at dei har fått gehør for dette.

## Idrett
Byen er heimstaden til Royal Liverpool Golf Club, som har vore vertskap for fleire store turneringer som The Open Championship og Walker Cup. Klubben vert på grunn av plasseringa si ofte kalla *Hoylake*. I 2006 var han igjen vertskap for Open; det var då førti år sidan sist. Hoylake har òg ein aktiv rugbyklubb.

På sandbankane omkring halvannan kilometer utanfor Hoylake ligg ein av de fremste stadane for sandsegling i Storbritannia. Byen var vertskap for europameisterskapen i 2007.

## Kjende personar
Blant kjente folk frå byen finn ein den tidlegare skodespelaren og parlamentsmedlemmet Glenda Jackson, James Bond-skodespelaren Daniel Craig, Julian Lennon (den første kona til John Lennon, Cynthia budde i Hoylake i mange år) og medlemmane i bandet The Coral.

## Kjelder

**Denne artikkelen bygger på «[[:nb:Hoylake|Hoylake]]» frå ,  den 17. juli 2011.*  

## Bakgrunnsstoff

*
Aylsham

**Aylsham** er ein marknadsby og eit verdsleg sokn ved elva Bure i Norfolk i England. Elva har utspringet sitt like ved byen, og sidan 1779 har det vore mogeleg å segle opp til Aylsham. Dette gjorde at ein kunne bringe korn, kol og tømmer opp elva, noko som førte til vekst i byen. Byen ligg i nasjonalparken The Broads.

## Historie

Aylsham vert rekna å ha vorte grunnlagd av ein angelsaksisk *thane* om heitte Aegal omkring år 500. Staden er nemnd i *[[Domesday Book]]* (1086) som både *Elesham* og *Ailesham*, truleg avleidd frå *Aegel's Ham*, og hadde då omkring tusen innbyggjarar. Fram til 1400-talet var produksjon av lin og ullgarn ein viktig næringsveg, og *Aylsham Web* eller *cloth of Aylsham* vart levert til hoffet under Edvard II og Edvard III.

Frå 1372 var John av Gaunt *[[Lord of the Manor]]*, og Aylsham vart hovudbyen for hertugdømet Lancaster. John av Gaunt var truleg aldri sjølv i byen, men borgarane naut fleire privilegium,  som fritak frå juryteneste utanfor området til herregarden og frå visse skattar.

I 1519 innvilga Henrik VIII ein vekentleg marknad på laurdagar, og ein årleg festival den 12. mars, dagen før festen for pave St. Gregor den store. Marknaden vart viktig for byen, og det oppstod ny næringsdrift som følgje av at bønder frå omeigna regelmessig kom inn til byen. Marknaden vert no halden to gonger i veka, samt at det er ein bondemarknad ein gong i månaden.

To av dei mest kjente borgarane i byen er minna med plakettar. På Barclay Bank-veggen, på Market Square, er det ein plakett for Christopher Layer, ein militant jakobitt som støtta prins Charles Edward Stuart. Han vart dømd for høgforræderi og hengd på Tyburn i 1723. Like ved er ein plakett for Joseph Thomas Clover, far for den moderne anestesien. Han vart fødd i eit husvære ved Market Square.

Ein av dei eldste bygningane i byen er Black Boys Inn, eit vertshus som har lege der sidan 1650-åra. Den noverande fasaden er frå omkring 1710&ndash;1720. Bygningen hadde stallar for kring førti hestar. I 1732 oppheldt Daniel Defoe seg i Aylsham, og budde på Black Boy Inn. Dagbokforfattaren Parson Woodforde åt der i 1781, og krigshelten Horatio Nelson skal ha dansa i fellesrommet under eit besøk hos fetteren sin som budde i byen.

Landskapsarkitekt og målaren sir Humphrey Repton er gravlagd på St Michael's kyrkjegard. Akvarellane hans gjev gode bilete av marknaden på byrjinga av 1800-talet.

Det var ein periode to jernbanestasjonar i byen, men begge er nedlagde. Den eine tente Great Eastern Railway mellom County School og Wroxham, mens den andre tente Midland and Great Northern Joint Railway mellom Melton Constable og Great Yarmouth.

Omkring to kilometer utanfor byen ligg Blickling Hall, eit jakobittisk teglhus som er eigd av National Trust.

## Kjelder

**Denne artikkelen bygger på «[[:nb:Aylsham|Aylsham]]» frå ,  den 17. juli 2011.*  

## Bakgrunnsstoff

*
Diss i England

**Diss** er ein by i Norfolk i England. Han ligg i dalen Waveney renn gjennom, ved ein innsjø. Namnet kjem anten frå det saksiske ordet for innsjø, eller frå norrønt for «landsbyen til den dansande hesten».

Byen har ei rekkje historiske bygningar, mellom dei ein soknekyrkje frå 1300-talet. Rett ovanfor denne står Dolphin House frå 1500-talet. Han har store bjelkar av eik som viser at det var ein høgstatusbygningen, og ein meiner han opphavleg kan ha høyrt til ein ullhandlar. Fram til 1960-åra var det ein pub der; bygningen husar no fleire små firma. Byen har òg eit museum.

Diss stasjon tener Great Eastern Main Line mellom London og Norwich.

I mars 2006 vart Diss den tredje byen i Storbritannia som slutta seg til Cittaslow, ein internasjonal organisasjon som fremjar konseptet «treige byar».

Lokalavisen *Diss Express* vart grunnlagt i 1864.

## Kjelder

**Denne artikkelen bygger på «[[:nb:Diss (Norfolk)|Diss (Norfolk)]]» frå , den 17. juli 2011.* 

## Bakgrunnsstoff

*
Fakenham

**Fakenham** er ein by i Norfolk i England. Han ligg ved elva Wensum omtrent 30 km nordaust for King's Lynn, 30 km sørvest av Cromer, og 40 km nordvest av Norwich.
Byen har omkring 8&nbsp;000 innbyggjarar.

På 1800- og 1900-talet var trykkeribransjen viktigaste næringsvegen, men trykkeria er no nedlagt.

Byen har eit museum i det gamle gassverket, og eit livleg loppemarknad kvar torsdag. Det er òg ein veddeløpsbane der.

## Kjelder

**Denne artikkelen bygger på «[[:nb:Fakenham|Fakenham]]» frå ,  den 17. juli 2011.*  

## Bakgrunnsstoff

*
Sheringham

**Sheringham** er ein kystby i grevskapet Norfolk i England som ligg omtrent 6 km vest for Cromer. Byen har om lag 7&nbsp;000 innbyggjarar.

## Soge
Frå gammalt av omfatta soknet Sheringham dei to landsbyane Upper Sheringham, eit jordbrukssamfunn, og Lower Sheringham, som dreiv både jordbruk og fiske.

Industrien i Sheringham var på toppen på seint 1800-tal og tidleg 1900-tal på grunn av jarnbana som gjorde det mogleg å frakte fisken raskare og meir effektivt til marknader rundt om. Gjennom 1900-talet flytta fokuset seg over heile Nord-Norfolk, frå berre fisk til delvis òg krabbar, hummar og sjøsniglar. Krabbe- og hummarfisket gjorde dei lokalet fiskarane storleverandørar av var til fiskemarknadane i London. Fiska etter sild og torsk vart mindre viktig det siste halve hundreåret saman med sniglefangsten. No har industrien minka drastisk, frå høgdepunktet på omtrent 200 båtar, til dagens flåte på berre åtte båtar som jobbar kvar for seg.

Det noverande Sheringham var ein gong Lower Sheringham, eit fiskevær for hovudlandsbyen, no kjent som Upper Sheringham. Det er ein jernbaneby som har utvikla seg frå då jernbanelinja Midland and great Northern Joint Railway Line vart bygd seint på 1800-talet. Dei fleste bygningane og butikkar i Sheringham vart bygd i denne perioden og tidleg på 1900-talet. Det er fleire interessante bygningar som brukte flint som bygningsmateriale, ein eigenleg ganske uvanleg stein i den tradisjonelle Norfolk-stilen.

## Venskapsbyar
*  Ottendorf i Niedersachsen

## Kjelder

**Denne artikkelen bygger på «[[:nb:Sheringham|Sheringham]]» frå ,  den 17. juli 2011.*  

## Bakgrunnsstoff

*
Wells-next-the-Sea

**Wells-next-the-Sea**, lokalt kjent berre som **Wells**, er ein hamneby og eit verdsleg sokn i Norfolk i England.

Namnet kjem frå dei mange naturlege kjeldene (*spring wells*) som fanst i området; berre nokre få av desse eksisterer enno. På byrjinga av 1800-talet la ein til *next-the-Sea* for å skilje byen frå andre stader kalla Wells. Etter at jarnbana kom i 1857 vart det teke i bruk ei kortare form av namnet, *Wells-on-Sea*, men i 1956 vedtok byrådet å ta tilbake den eldre, lange forma.

## Geografi

Byen ligg berre omkring halvannan kilometer frå Nordsjøen, og mykje av arealet er sjøområde som er fylla att. Det har vore ei travel hamn der i lang tid, og etter at jarnbana kom vart byen òg eit populært feriestad. Det går ein smalspora jarnbane delar av vegen ut til stranda, langs den halvannan kilometer lange vollen som vernar bilen mot kreftene til havet. Det er tett skog heilt ned til stranda. Den gamle hamna ligg no ved ein ferskvassjø kjent som Abrahams Bosom, som blir brukt til vassport.

Austom stranda ligg eit anna strandområde med skog heilt ned til sjøen. Det er mogleg å gå dit ved lågvatn, men dette er særs farleg på grunn av den raske vekslinga mellom høg- og lågvatn i området, og dei understraumane dette medfører.

Wells ligg omkring 24 km austom Hunstanton, 32 km vest for Cromer og 16 km nord for Fakenham. Blant landsbyar i nærleiken finn ein Blakeney, Burnham Market, Burnham Thorpe (fødestaden til Horatio Nelson), Holkham (med herregarden Holkham Hall) og Walsingham (ein viktig pilegrimsstad i mellomalderen).

Det var tidlegare jernbanesamband via to linjer, men begge er nedlagt. Linja mot King's Lynn vart aldri gjenopna etter omfattande skadar under Nordsjøflaumen i 1953, medan linja til Norwich vart lagt ned under nedskjeringane i 1960-åra.

## Redningsbåtkatastrofen

I 1880 skjedde ein katastrofe utanfor Wells, då elleve av dei tretten i mannskapet på redningsbåten omkom. Dei etterlét seg ti enker og 27 farlause born. Det står eit minnesmerke ved den gamle redningsstasjonen, som no er hamnekontor.

## Kjelder

**Denne artikkelen bygger på «[[:nb:Wells-next-the-Sea|Wells-next-the-Sea]]» frå ,  den 17. juli 2011.* 
*** oppgav desse kjeldene:*


## Bakgrunnsstoff

*
Wroxham

**Wroxham** er ein liten by og eit verdsleg sokn i Norfolk i England. Han ligg på sørsida av elva Bure, omkring 14 kilometer nordaust for Norwich. Omkring halvannan kilometer nedover elva, mot søraust, ligg Wroxham Broad, og på nordsida av elva ligg landsbyen Hoveton.

Byen reknar seg som «hovudstaden» i nasjonalparken The Broads. Brua der er rekna som han nest vanskelegaste i området å navigere forbi på elva, etter den i Pottar Heigham. Det er difor ein losstasjon på Hovetonsida, slik at elvefarande kan få assistanse mot ei avgift.

Wroxham og Hoveton har i praksis nesten smelta saman, sjølv om dei ligg på kvar sida si av elva. Det lokale kjøpesentret er kjent for butikken Roys of Wroxham – som kallar seg «den største landsbybutikk i verda» – og til trass for dette namnet ligg han på Hoveton-sida av elva. Byen har fleire båtbyggeri og marinaer som leiger ut fritidsbåtar. Det er òg ein fabrikk som hermetiserer frukt der.

Hoveton and Wroxham stasjon ligg i Hoveton, og betener Bittern Line frå Norwich til Cromer og Sheringham. Han er òg endestasjon for smalsporbanen Bure Valley Railway til Aylsham.

Soknekyrkja, vigd til Jomfru Maria, har ei kjend rikt dekorert dør på nordsida. På kyrkjegarden finn ein Trafford Mausoleum, som vart reist i mellomalderstil i 1831. Søraust for kyrkja ligg ein herregard frå 1623, med tydeleg nederlandsk innverknad i byggestilen.

## Kjelder

**Denne artikkelen bygger på «[[:nb:Wroxham|Wroxham]]» frå ,  den 17. juli 2011.*  

## Bakgrunnsstoff

*
Goathland

**Goathland** er ein landsby i North Yorkshire i England i Storbritannia. Byen husar færre enn 500 innbyggjarar og er mest kjend som den fiktive byen Aidensfield i serien *[[Med hjartet på rette staden]]*, då det er her denne serien vert spelt inn. Fleire av stadane frå serien, som postkontoret, baren og verkstaden, er faktiske stader i landsbyen, og fleire av innbyggjarane har vore statistar.

Landsbyen ligg i nasjonalparken North York Moors, og store delar av området rundt eigast av hertugdømet Lancaster.

Goathland stasjon er òg kjend som jernbanestasjonen i Galtvang i Harry Potter-filmane.

## Kjelder

**Denne artikkelen bygger på «[[:nb:Goathland|Goathland]]» frå ,  den 17. juli 2011.*  

## Bakgrunnsstoff

*
Hawes

**Hawes** er ein liten marknadsby i Wensleydale i North Yorkshire. Han ligg i nasjonalparken Yorkshire Dales, og er blant anna kjent for Yorkshire Dales Museum og Hawes Creamery som produserer osten Wensleydale.

Blant attraksjonar i området finn ein fossen Hardraw Force og Buttertubs Pass som knyter Wensleydale med Swaledale. Noko lenger ned i dalen ligg Aysgarth-falla. Hawes er ein av dei mest vitja stadane i nasjonalparken. Elva Ure renn gjennom Hawes. Utanfor byen ragar Great Shunner Fell.

Byen høyrer til eit verdsleg sokn som òg inkluderer landsbyen Gayle.

## Kjelder

**Denne artikkelen bygger på «[[:nb:Hawes|Hawes]]» frå , den 17. juli 2011.* 

## Bakgrunnsstoff

*
Reeth

**Reeth** er ein liten by i North Yorkshire i England. Han ligg i nasjonalparken Yorkshire Dales, der dalane Swaledale og Arkengarthdale møtest.

I saksisk tid var det berre ei lita busetjing i skogkanten. Staden er nemnt i *[[Domesday Book]]* (1086), og hadde då vakse noko.

Reeth vart utover i mellomalderen eit sentrum for strikking, og den lokale blygruveindustrien vart kontrollert derfrå, men det var heile tida rolla som marknadsby for landbruket i området som var viktigast.

Mange av husa er frå 1700-talet. I sentrum ligg ein trekanta *[[village green]]*, der ein finn dei tre pubane i byen og eit hotell. Turistindustrien har vorte ei viktig næring for byen, og mange fotturistar tek turen dit.

Like utanfor Reeth finn ein toppane Fremington Edge og Calver Hill.

## Kjelder

**Denne artikkelen bygger på «[[:nb:Reeth|Reeth]]» frå ,  den 17. juli 2011.*  

## Bakgrunnsstoff

*
Richmond i North Yorkshire

**Richmond** er ein marknadsby ved elva Swale i North Yorkshire i England. Byen ligg rett ved Yorkshire Dales nasjonalpark, og er eit populært turistmål.

Namnet har opphavet sitt i byen Richemont i Normandie (no i Haute-Normandie). Jarlen av Richmond, ein tittel som hertugen av Bretagne hadde frå 1136 til 1399, styrde området, og namnet vart difor brukt òg i England. På 1600-talet gjekk tittelen til Stewart, som òg hadde den skotske tittelen hertug av Lennox.

Richmond slott er den fremste turistattraksjonen i byen.

## Kjelder

**Denne artikkelen bygger på «[[:nb:Richmond (North Yorkshire)|Richmond (North Yorkshire)]]» frå ,  den 17. juli 2011.*  

## Bakgrunnsstoff

*
Saltburn-by-the-Sea

**Saltburn-by-the-Sea** er ein badeby i grevskapet Redcar and Cleveland og i det seremonielle grevskapet North Yorkshire i England. Byen ligg rundt 19 km austom Middlesbrough med ein folkesetnad på om lag 6&nbsp;000. Byen vart grunnlagd i 1861 som ein fereistad.

## Kjende personar frå byen

* David Coverdale frå rockegruppene Deep Purple og Whitesnake er fødd og oppvakse i byen
* George Hardwick, fotballspelar, var fødd i byen
* Chris Rea budde i byen fram til han flytta til London
* Tony Mowbray fotballspelar og -trenar (spelar: Middlesbrough, Celtic og Ipswich), trenar i Celtic (tidlegare trenar i West Bromwich Albion og Hibernian) var fødd i byen
* Nicholas James MacDonald Patrick, astronaut var fødd i byen

## Kjelder

**Denne artikkelen bygger på «[[:nb:Saltburn-by-the-Sea|Saltburn-by-the-Sea]]» frå , den 17. juli 2011.* 

## Bakgrunnsstoff

*
Selby

**Selby** er ein by og eit distrikt i grevskap North Yorkshire. Byen har 17&nbsp;000 innbyggjarar, medan distriktet har 78&nbsp;000 innbyggjarar.

I byen finst det eit gammalt kloster, som vart grunnlagt i 1069. Eit av vindauga i klosteret inneheld Washington-slekta sitt heraldiske våpen, som skal ha stått til grunn for flagget til USA.

Byen er òg kjent for mikrobryggeriet Brown Cow Brewery og bryggeriet Abbey Bells Brewery.

## Kjelder

**Denne artikkelen bygger på «[[:nb:Selby|Selby]]» frå ,  den 17. juli 2011.*  

## Bakgrunnsstoff

*
Daventry

**Daventry** er ein marknadsby i Northamptonshire i England, omkring 40 km vest for Northampton. Han er administrasjonsby for distriktet Daventry, og har omkring 25&nbsp;000 innbyggjarar.

Daventry har eit historisk sentrum rundt marknadsplassen, og moderne bustad- og industriområde i utkanten. Rett utanfor sentrum ligg ein stor park og eit vassreservoar.

Byen hadde eit museum som tok for seg slaget ved Naseby, men dette vart nedlagt i 2004.

Mange føretak brukar Daventry som lager- og distribusjonssenter, sidan byen ligg nær motorvegen M1 og den sentrale plasseringa i tilhøve til alle delar av Storbritannia.

## Historie

Dei eldste spora etter menneskeleg aktivitet er funne på Borough Hill, 199 moh, der det ligg restar etter eit fort frå jernalderen. Dette er eit av dei største forta frå jernalderen som er kjent i Storbritannia. Det er òg funne restar etter romerske bygningar like ved åsen.

Daventry fekk bystatus i eit charter frå 1606. Eit nytt charter vart utskrive i 1674. Under borgarkrigen var Karl I innkvartert i Daventry saman med store delar av styrkane sine før slaget ved Naseby, som stod nær byen i 1645.

I 1923 bygde BBC ein stor sendestasjon på Borough Hill. Han vart i 1935 brukt for den første praktiske testen av eit radarsystem. Inntil 1992 stod det mange store antenner på åsen, men etter at sendestasjonen stengte det året har alle unntatt éin blitt fjerna. Den gjenverande antenna blir til brukt flykontroll.

Fram til 1950 var Daventry ein liten, landsens by, med omkring 6&nbsp;000 innbyggjarar. Veksten starta i 1954, då kulelagerprodusenten British Timken bygde ein stor fabrikk i byen. Ein ny vekstperiode kom i byrjinga av 1960-talet, då ein anla bustadområde for å huse folk som flytta frå Birmingham under ei stor byrenovering. Frå 1955 til 1975 vart folkesetnaden meir enn tredobla.

I 2004 fekk ein reklame for McDonalds blanda mottaking i byen. Ein person sa: «Eg har eit jobbintervju i Daventry; kor er det?», og fekk svaret: «Er du sikker på at du ikkje meiner Coventry?».

## King's Quest

Daventry er òg namnet på ein by i fantasidataspillet *[[King's Quest]]*, utan at det er nokre likskapar med den verkelege byen.

## Kjelder

**Denne artikkelen bygger på «[[:nb:Daventry|Daventry]]» frå ,  den 17. juli 2011.*  

## Bakgrunnsstoff

*
Laurbær

**Laurbær** (*Laurus nobilis*) er eit eviggrønt, mellomhøgt tre i laurbærslekta som veks i middelhavslanda. 

## Skildring

Laurbærtreet blir normalt 2,5 meter høgt, men kan bli opptil 20 meter. 
Blada er blanke og glinsande på oversida og matte på undersida. Dei har ein sterk aroma.

Treet blomstrar i mars og april med små grøngule blomar som sit fleire saman i bladhjørna. Dei har ein søtleg aroma. Bæra er avlange og blåsvarte og inneheld eitt frø kvar.

## Bruk
Treet blir brukt som prydplante, ofte ved inngangsparti, nokre gonger også innandørs.

Dei grøne blada til treet kan haustast og brukast som krydder. Smaksmessig passar laurbærblad mellom anna til kokt og steikt fisk, oksekjøt og bønner. Laurbærfuktene blir også hausta og kan mellom anna brukast til olje. 

Laurbærblad har i fleire tusenår ikkje berre vore brukt til matlaging, men også som eit symbol på siger, herskarar og gudar. Det latinske namnet *nobilis*, 'adeleg' eller 'fornem', viser til dette. I antikken blei laurbærkransar brukt som teikn på siger. Ein slik bruk er også overført til moderne tid, til dømes i heraldiske symbol som riksvåpen og i nokre nasjonalflagg.

## Symbolikk
Laurbær var eit symbol for den greske guden Apollo. I følgje gresk mytologi blei det første laurbærtreet skapt av nymfa Dafne då ho rømde frå Apollo. Ettersom Apollo var vernar for dei pythiske leikane blei vinnarar her krona med laurbærkransar. Romarane brukte også laurbærkransar som symbol for siger, då særleg militær siger.

I Bibelen er laurbær eit symbol på heider og rikdom. I kristen tradisjon er planten eit symbol på gjenoppståinga til Kristus.

Etter kinesisk tradisjon veks det eit stort laurbærtre på månen. Wu Gang, ein døyeleg mann som vanskjøtta arbeidet sitt fordi han drøymde om å bli udøyeleg, blei sett til å fella treet av gudane. Dette viste seg å vera umogleg ettersom treet grodde til så snart ein sette øksa i det.

## Kjelder

**Denne artikkelen bygger på «[[:en:Bay Laurel|Bay Laurel]]» frå ,  den 17. juli 2011.*  
**Denne artikkelen bygger på «[[:nb:Laurbær|Laurbær]]» frå ,  den 17. juli 2011.*  

 

## Bakgrunnsstoff

*Meir om laurbær
Bamburgh

**Bamburgh** er ein liten by ved kysten i Northumberland i England.

Bamburgh slott var sete for kongane av Northumbria. Byen var òg hovudstad for det angelsaksiske kongedømet Bernicia på 500- og 600-talet. Det vart bygd av Ida av Bernicia (ca. 547–559). Det opphavlege namnet på staden skal ha vore *Bebbanburgh*, etter Bebba, som var gift med sonesonen til Ida Adda av Bernicia. I 1704 vart slottet kjøpt av Lord Crewe, biskop av Durham. Han oppretta ein velgjerande jenteskule der. Fondet som skulle finansiere skulen dekte ikkje drifta over tid, og i 1894 kjøpte William, 1. Lord Armstrong slottet og gjorde det til bustaden til familien. Dei bur enno der.

Den første kyrkja i Bamburgh vart reist av Oswald av Northumbria i 635.

Ein av dei mest kjende personar frå Bamburgh er Grace Darling (1815–1842). I 1838 rodde ho saman med faren sin ut til eit skip som hadde gått på grunn, og dei lukkast i å redde ni passasjerar. Ho er gravlagt på kyrkjegarden, og rett ved sida av ligg eit museum til hennar ære.

## Kjelder

**Denne artikkelen bygger på «[[:nb:Bamburgh|Bamburgh]]» frå ,  den 17. juli 2011.*  

## Bakgrunnsstoff

*
Morpeth

**Morpeth** er ein liten marknadsby ved elva Wansbeck i Northumberland i England. Han er administrasjonssenter for grevskapet Northumberland, og for distriktet Castle Morpeth.

Byen fekk status som marknadsby (*market town*) under kong Johan utan land på 1100-talet. Han er no ein travel liten by, med gode kommunikasjonsruter til Newcastle, dit mange av innbyggjarane pendlar, og til Edinburgh. Det går òg direkte tog til London.

Turisme er ein veksande næringsveg, som elles i Northumberland. Blant attraksjonar er Chantry handverkssenter med eit sekkepipemuseum, og William Turners fysikkhage.

## Kjelder

**Denne artikkelen bygger på «[[:nb:Morpeth|Morpeth]]» frå ,  den 17. juli 2011.*  

## Bakgrunnsstoff

*
Berwick-upon-Tweed

**Berwick-upon-Tweed** er ein by i Northumberland. Han er den nordlegaste byen i England, og ligg på austkysten ved munningen til elva Tweed. Elva markerer det meste av strekninga grensa mellom England og Skottland, men Berwick ligg på nordsida, det vil seie på det som elles er skotsk side; han var tidlegare administrasjonsby for det skotske grevskapet Berwickshire. Han er no administrasjonssenter for distriktet Berwick-upon-Tweed, som omfattar eit større område enn sjølve byen.

Berwick er ein marknadsby. Han har òg ei hamn, som ligg i landsbyen Tweedmouth like ved. Størst tyding har byen hatt på grunn av den strategiske plasseringa si, og i meir enn 300 år frå midten av 1000-talet byta han hender fleire gonger. Så seint som under Rosekrigane på 1400-talet vart det kjøpslått om byen. Bymurane er blant dei best verna i Storbritannia, og dei vart kraftig restaurert på 1700-talet.

Fotballaget til byen, Berwick Rangars FC, spelar i Scottish Football League, noko som er unikt for ein engelsk by.

Den lokale dialekten, kjent som *Tweedside*, er ein kombinasjon av låglandsskotsk og northumbrisk dialekt; han høyrest mest ut som ein skotsk dialekt.

Byen har venskapsbyavtale med Sarpsborg.

## Kjelder

**Denne artikkelen bygger på «[[:nb:Berwick-upon-Tweed|Berwick-upon-Tweed]]» frå ,  den 17. juli 2011.*  

## Bakgrunnsstoff

*
Oakham

**Oakham** er administrasjonsbyen i Rutland i England. Grevskapet har berre éit distrikt, og har difor status som sameint styresmakt. Byen ligg i nærleiken av den kunstige innsjøen Rutland Water, og har vegsamband til Melton Mowbray, Corby og Stamford.

Blant attraksjonane i byen finn ein Oakham slott, der storsalen er verna, og soknekyrkja All Saint. Byen har marknader kvar onsdag og laurdag.

Oakham School er ein vel respektert privatskule.

## Kjelder

**Denne artikkelen bygger på «[[:nb:Oakham|Oakham]]» frå ,  den 17. juli 2011.*  

## Bakgrunnsstoff

*
Strandmalurt

**Strandmalurt** (*Artemisia maritima*) er ei eviggrøn toårig urt i korgplantefamilien. Planten blir 20 til 80 cm høg og veks i kystnære strøk i Europa. I Noreg er arten under etablering og spreiing, først og fremst i Østfold. Han vart funnen i Noreg for første gong i Hvaler i 1919. Han er framleis sjeldan i Noreg.

## Kjelder

## Bakgrunnsstoff
*
Norsk malurt

**Norsk malurt**, *Artemisia norvegica*, er ei urt i korgplantefamilien. Planten blir 5 til 25 cm høg. Han er berre funnen i Noreg, i nordre Uralfjella og i Nord-Skottland. I Noreg veks han hovudsakleg i Dovre, Trollheimen og Sunndalsfjella og er dessuten funnen i Hjelmeland og Jondal. Han er forholdsvis vanleg i kjerneområdet sitt, men i tilbakegang.

## Kjelder

## Bakgrunnsstoff
*
Tusenfryd

**Tusenfryd** (*Bellis perennis*) er ei urt i korgplantefamilien. Planten blir 4 til 20 cm høg. Han er svært utbreidd i grasplenar og parkar. Planten er spreidd frå Europa til andre verdsdelar, gjerne saman med grasfrø. Det er uvisst om planten er heimleg i Noreg, eller innført.

## Kjelder

## Bakgrunnsstoff
*
Nikkebrønsle

**Nikkebrønsle** (*Bidens cernua*) er ei eittårig urt i korgplantefamilien. Planten blir 10 til 90 cm høg. Han veks i Eurasia og Nord-Amerika og er vanleg i mange land. I Noreg er han knytt til næringsrike dammar, vasskanter og sumper i Sør-Noreg. Han er i tilbakegang her til lands fordi det blir mindre av slike landskapstypar. Han er forsvunnen frå kyststrøka, men veks framleis over eit stort areal i innlandet på Austlandet.

## Fotnotar
Peter Birmann

**Peter Birmann** () var ein sveitsisk  kunstmålar frå Basel. Han var far til målaren Samuel Birmann.

Birmann var fødd i Basel, der faren var steinhoggar. Han var i yngre år lærling hos far sin. Frå 1771 gjekk han i lære hos fleire sveitsiske kunstnarar, der i mellom August Kaufmann, Wocher Marquard og Johann Ludwig Aberli. Frå 1781 til 1790 budde Birmann i Roma og var tilsett hos Louis Ducros og Giovanni Volpato. Under opphaldet vart han kjent med Johann Wolfgang Goethe. År 1791 opna han sin eigen verkstad i Basel. Ved sidan av sitt arbeid som målar, tok han unge kunstnarar i lære, som til dømes Achilles Benz og Hieronymus Hess.

Han døydde i heimbyen i 1844.

## Kjelder

**Denne artikkelen bygger på «[[:de:Perter Birmann|Perter Birmann]]» frå ,  den 17. juli 2011.*  
 

## Bakgrunnsstoff
* Bilete og tekst frå ''Voyage pittoresque de Basle à Bienne par les vallons de Mottiers-Grandval'' von Peter Birmann sind im Portal VIATIMAGES zu finden .
Det kostarikanske riksvåpenet

**Det kostarikanske riksvåpenet** viser eit smalt land med tre vulkanar, og eit hav med seglskip i på kvar, ei sol som stig opp frå havet og sju stjerner i ei rekkje på himmelen over. To band med tekstane *Republica de Costa Rica* og *[[Sentral-Amerika|America Central]]* står på band over skjoldet. Våpenet i si noverande utforming blei teke i bruk som riksvåpen av Costa Rica den 5. mai 1998, men byggjer på ei tidlegare utgåve frå 1848. 

## Historikk

Som spansk koloni hadde Costa Rica brukt våpenet til den spanske monarken. Etter sjølvstendet frå Spania i 1821 blei Costa Rica del av Det meksikanske riket i nokre år. Frå 1823 til 1830-åra var landet del av Den mellomamerikanske føderasjonen. Først i 1840-åra trong landet eit eige riksvåpen.

Det kostarikanske flagget og riksvåpenet fekk sine første utformingar under presidentskapet til Jose Maria Castro Madriz, og skal ha blitt utforma av kona hans, Pacifica Fernandez. Dette riksvåpenet blei offisielt teke i bruk den 29. september 1848, og var motiv på det første frimerket landet gav ut. Våpenet blei endra 27. november 1906, då militærsymbol, flagg og overflodshorn blei tekne ut. I 1964 blei talet på stjerne auka frå fem til sju.

## Symbolikk
Dei sju stjernene står for dei sju provinane i Costa Rica. Dei tre vulkanane symboliserer dei tre fjellkjedene i landet. Dei to hava er Det karibiske havet og Stillehavet, som ligg på kvar si side av det smale landet. Skipa er handelsfartøy som står for landet si sjøfartshistorie. Skjoldet er innramma av ein krans av gylne kaffibønner.

## Kjelder

**Denne artikkelen bygger på «[[:en:Coats of arms of Costa Rica|Coats of arms of Costa Rica]]» frå ,  den 17. juli 2011.*  
 

## Bakgrunnsstoff
Masiela Lusha

**Masiela Lusha** () er ein albansk-amerikansk skodespelar fødd i Tirana i Albania. Etter skulen hadde ho fleire mindre roller i fjernsynsseriar. I 2002 fekk ho tilbid om rolla som Carmen Lopez i serien *George Lopez*. 

## Filmografi
* 2000: Father's Love, Lisa 
* 2001: Summoning, Grace
* 2001: Lizzie McGuire, Model
* 2002: George Lopez, Carmen Lopez (101 episodes)
* 2003: Clifford's Puppy Days, Nina (46 episodes) 
* 2004: Cherry Bomb, Kim
* 2005: Unscripted
* 2006: Law and Order: Criminal Intent, Mira
* 2007: Time of the Comet, Agnes
* 2008: Blood: The Last Vampire, Sharon
* 2009: Ballad of Broken Angels: Harmony, Harmony 
* 2009: Lopez Tonight
* 2010: Kill Katie Malone, Ginger
* 2010: Of Silence, Annabelle
* 2010: Signed in Blood, Nina 
* 2011: Under the Boardwalk: The Monopoly Story
* 2011: Tough Business, Grace
* 2011: Science of Cool
São Paulo FC

**São Paulo Futebol Clube** er ein idrettsklubb frå São Paulo i Brasil, stifta 25. januar 1930.

## Bakgrunnsstoff

* Offisiell nettside
Banbury

**Banbury** er ein marknadsby i distriktet Cherwell i Oxfordshire i England. Folketalet er kring 45&nbsp;000. Elva Cherwell renn gjennom byen.

I romersk tid låg det ein villa i Wykham Park rett ved byen. Det er ikkje funne nokre andre romerske busetnader i eller ved byen, som voks fram i angelsaksisk tid. Han kom under sterk dansk påverknad. I løpet av mellomalderen voks han sterkt på grunn av omfattende ullproduksjon.

I 1135 vart Banbury slott bygd av biskopen av Lincoln. Det var i bruk inntil borgarkrigen på 1600-talet, då det vart omleira. På grunn av nærleiken til Oxford var Banbury offisielt ein rojalistisk by, men innbyggjarane var kjent som strenge puritanarar. Etter krigen vart slottet rive.

Banbury vart verande ein landsleg marknadsby inntil Oxfordkanalen vart konstruert i 1790. Han medverka til stor vekst, og seinare vart dette forsterka av jernbanen, som kom i 1850. Dei viktigaste industriane i dag er produksjon av bildelar, elektriske apparat og aluminium, prosessering av matvarer og trykking. Dei gode kommunikasjonhøva er forsterka ytterlegare gjennom motorvegen M40 som går like ved Banbury.

## Kjelder

**Denne artikkelen bygger på «[[:nb:Banbury|Banbury]]» frå ,  den 18. juli 2011.*  

## Bakgrunnsstoff

*
The Rolling Stones Rock and Roll Circus

***The Rolling Stones Rock and Roll Circus*** er ein konsertfilm initiert og organisert av The Rolling Stones. Filmen blei til under to spelesesjonar den 11. og 12. desember 1968. Opptaka som filmen er sett saman av blei gjort på eit filmsett rigga til som ein sirkusarena. Saman med Rolling Stones, med støtte av Nicky Hopkins på piano, tok artistar som The Who, Taj Mahal med Jesse Ed Davis, Marianne Faithfull, Jethro Tull og The Dirty Mac del i konserten. The Dirty Mac var ei supergruppe sett saman av John Lennon, Eric Clapton, Mitch Mitchell, Keith Richards og Yoko Ono.

Opptaka blei gjort i Intertel (V.T.R. Services) Studio i Wycombe Road i Wembley for eit spesielt invitert publikum. Dei byrja klokka 14.00 den 11. desember og varte til 5-tida neste morgon. Filminga tok lengre enn planlagd fordi fleire kamera slutta å verka og det tok lengre tid enn venta å gjera klar mellom opptredenane. 

Mick Jagger, utkledd som sirkusdirektør, var drivkraft for konserten, og heldt artistar og publikum gåande fram til opptaka var ferdige. The Rolling Stones var likevel lite nøgde med sin opptreden, og filmen blei ikkje gjeven ut. Konserten var den siste då Brian Jones opptredde saman med gruppa. 

Store delar av The Who-opptredenen var del av dokumentaren *[[The Kids Are Alright]]* (1979), men elles var opptaket rekna som tapt fram til ein fann det i ein søppeldunk i ein kjellar i 1989. Filmen blei restaurert og hadde premiere 12. oktober 1996 ved Walter Reade Theater under New York Film Festival. Han vart også gjeven ut på CD og video i 1996. I 2004 kom ein remastra DVD med Dolby Surround-lyd ut. 

## Kjelder


**Denne artikkelen bygger på «[[:en:The Rolling Stones Rock and Roll Circus|The Rolling Stones Rock and Roll Circus]]» frå ,  den 17. juli 2011.*
Bicester

**Bicester** (uttale 'bister') er ein by i distriktet Cherwell i Oxfordshire i England. Han har omkring 30&nbsp;000 innbyggjarar.

Byen vart grunnlagt i angelsaksisk tid, og er nemnd i *[[Domesday Book]]*.

Den er no ein av dei raskast voksande byane i Oxfordshire. Dette skuldast nærleiken til motorvegen M40, som knyt han til Oxford, Birmingham og London, og dermed gjer staden attraktiv for pendlarar og bedrifter som treng god kommunikasjon til fleire byar. Det er òg to jernbanestasjonar, Bicester North med samband til London og Birmingham, og Bicester Town med samband til Oxford.

Eit av dei største våpenlagra til den britiske hæren ligg rett utanfor byen, som har lange militære tradisjonar. Veldedighetsorganiasjonen Oxfam, som forhandlar brukte klede og andre varer, har naudlageret sitt like ved Bicester.

## Kjelder

**Denne artikkelen bygger på «[[:nb:Bicester|Bicester]]» frå ,  den 18. juli 2011.*  

## Bakgrunnsstoff

*
Charlbury

**Charlbury** er ein liten by i Oxfordshire i England. Han ligg på grensa til Cotswolds, i ei åsside over elva Evenlode og ved Wychwoodskogen.

Soknekyrkja er vigd til Jomfru Maria, men det er òg ein tradisjon som assosierer ho med  St. Diuma, som var den første biskopen i Mercia. Den noverande kyrkjebygningen er frå 1600-talet.

I utkanten av byen ligg Lee Place, som tidlegare høyrte til Ditchleyslekta, og som no er sommarheimen til hertugen av Marlborough. Ein annan herregard i byen er Cornbury Park frå 1600-talet. Han vart til dels teikna av Hugh May, og er eigd av Lord Rotherwick.

Rowan Williams, erkebiskop av Canterbury, har òg sommarheimen sin i Carlbury. Når han er der på søndagar heldt han gudstenesta i soknekyrkja.

Stasjonen er frå Brunel si tid, og det går tog mot blant anna Oxford, London og Hereford.

Charlbury har i nyare tid blitt kjent for Charlbury Riverside Festival, den største gratisfestivalen for rock og verdsmusikk i Oxfordshire. Han vert halden på eit offentleg område som er omkransa av Evenlode, og er kjent som *Millfield* fordi det tidlegare låg ei vassmølle der.

## Namn
Opphavet til namnet er usikkert. Nokon relaterer det til namnet Charles, mens andre knyter det til gammalengelsk *ceorl*, «fri mann i lågaste klasse». Både namnet og ordet reknast for å kome frå proto-germansk **karilaz*, som tyder «gammal mann». Utryggleiken har resultert i at det er to forskjellige måtar å uttale stadnamnet på,  (// eller // med IPA), og nokon meiner *Chorlbury* ville vore ein meir riktig skrivemåte.

## Kjelder

**Denne artikkelen bygger på «[[:nb:Charlbury|Charlbury]]» frå ,  den 18. juli 2011.*  

## Bakgrunnsstoff

*
Chipping Norton

**Chipping Norton** (lokalt kjend som *Chippy*) er ein by i Oxfordshire i England. Han er den høgastliggande byen i grevskapet, og er mykje vitja av turistar som skal til Cotswolds.

Namneleddet «Chipping» tyder 'marknad', og viser til rolla byen hadde som marknadsstad for Evenlode Valley. I mellomalderen var Cotswolds eit av dei rikaste områda i England på grunn av den store ullproduksjonen, og Chipping Norton voks kraftig på grunn av dette. Mange mellomalderbygningar er bevarte i sentrum, mellom bygningar frå 1700-talet og seinare.

Etter den industrielle revolusjonen etablerte William Bliss ein moderne tekstilindustri i Chipping Norton. Fabrikken som han bygde i 1872 er eit viktig landemerke. Verksemda vart nedlagt så seint som i 1980, og bygningen er sidan blitt gjort om til eit luksushotell.

Rollright Stones er eit fornminne rett utanfor byen som består av to sett steinsirklar. Berre Stonehenge og Avebury er rekna som viktigare døme på denne typen fornminne.

## Kjende personar knytt til Chipping Norton
Den frykta landevegsrøvaren James Hird vart fødd i byen i 1616. Han vart avretta for høgforræderi i 1652.

I nyare tid er Chipping Norton blitt kjend som tilhaldsstad for fleire maktpersonar innan britisk politikk og media, som statsminister David Cameron, avisredaktør Rebekah Brooks, mediepersonlegdommen Jeremy Clarkson og mediekvinna Elisabeth Murdoch (dotter av Rupert Murdoch). Den sosiale omgangen til denne gruppa blei særleg omtalt i samband med telefonhackingskandalen knytt til News International. 

## Kjelder

**Delar av denne artikkelen bygger på «[[:en:Chipping Norton|Chipping Norton]]» frå ,  den 1. september 2014.* 
*** oppgav desse kjeldene: &nbsp;*
 

----
**Denne artikkelen bygger på «[[:nb:Chipping Norton|Chipping Norton]]» frå ,  den 18. juli 2011.*  

## Bakgrunnsstoff

*
Shrivenham

**Shrivenham** er ein stor landsby i grevskapet Oxfordshire i England. Landsbyen ligg like ved grensa til Wiltshire, og låg fram til endringane av grevskapsgrensne i 1974 i Berkshire. Landsbyen ligg i den sørvestre delen av Oxfordshire som kallast Vale of White Horse, ved landevegen A420 mellom Swindon (12 km unna) og Faringdon. Vidare mot nordaust ligg Oxford (24 km unna). Shrivenham har 2352 innbyggjarar (2001) og består hovudsakleg av typisk engelsk landsbybygg.

## Det britiske forsvaret
Mellom Shrivenham og nabolandsbyen i nord, Watchfield, ligg den store militærbasen som huser det britiske Forsvarsakademiet (Defence Academy of the United Kingdom). Den militære aktiviteten starta med eit amerikansk militæruniversitet under andre verdskrigen, medan det britiske forsvaret overtok staden i 1946. Dei største avdelingane i forsvarsakademiet er den felles stabsskulen (Joint Services Command and Staff College, JSCSC) og Defence College of Management and Technolog (DCMT). Sistnemnte har røter tilbake til 1772 og vert sidan 1984 drive i samarbeid med Cranfield University.

## Beckett gods
Shriveham har tradisjonelt husa Beckett gods, som var sete for Barrington-familien. Hovudbygningen ved godset, Beckett Hall, er no sete for leiarutdanning ved Forsvarsakademiet.

## Kjelder

**Denne artikkelen bygger på «[[:nb:Shrivenham|Shrivenham]]» frå , den 18. juli 2011.*  

## Bakgrunnsstoff

*
Wallingford

**Wallingford** er ein liten by i Oxfordshire i det søraustlege England. Hann ligg ved ein vadestad (*ford*) ved Themsen, som normannarane brukte for å krysse elva under marsjen nordover under invasjonen i 1066. Byen er administrasjonssenter for South Oxfordshire. Han ligg på vestsida av Themsen. Det går ei omkring 275 meter lang steinbru over elva, og på den andre sidan ligg Crowmarsh Gifford.

## Historie

På grunn av den strategiske plasseringa til byen ved ein vadestad har han vore befesta sidan angelsaksisk tid eller tidlegare. Han tilhøyrte kongeriket Wessex, og var der ein viktig by med rett til å slå eigen mynt. Fordi borgarane lét Vilhelm Erobraren krysse elva utan å gjere motstand, fekk dei spesielle privilegium av normannarane.

I november 1153 vart Wallingfordtraktaten signert i byen. Dermed enda borgarkrigen som hadde brote ut etter at Henrik I døydde. Året etter gav Henrik II byen eit kongeleg charter, og den vart dermed ein av dei første byane i England som mottok eit slikt, før blant anna London.

Walingford slott var kongeleg residens fram til 1349, då Svartedauden råka området hardt. Det byrja å forfalle, og mykje av steinen vart tatt til utvidinga av Windsor slott. Under den engelske borgarkrigen vart det brukt som festning av rojalistane. Dei var kringsett der i 65 dagar, og slottet var det siste rojalistiske forsvarsverket i regionen som fall. Oliver Cromwell gav ordre om fullstendig øydelegging av slottet, og det er no berre utydelege ruinar att.

## Kjelder

**Denne artikkelen bygger på «[[:nb:Wallingford|Wallingford]]» frå ,  den 18. juli 2011.*  

## Bakgrunnsstoff

*
Wantage

**Wantage** er ein liten by i Oxfordshire i England. Han er mest kjend som fødestaden til kong Alfred den store (ca. 849–899). Ein statue av han, laga av grev Gleichen, vart reist på marknadsplassen på 1800-talet. Fram til reforma av lokalstyret i England i 1974 låg byen i Berkshire.

Statuen vart betalt av Lord Wantage, som òg gav *Victoria Cross Gallery* til byen. Galleriet har måleri av fleire handlingar som førte til at det vart delt ut eit Victoria Cross, blant anna hans eigen heltedåd under Krimkrigen. Lord Wantage var òg med på å grunnlegge den engelske Raude Krossen.

Bynamnet kjem truleg frå eit keltisk stadnamn, truleg *Gwanet-inge*, som tyder «Hundeelva». Han er nemnt i *[[Domesday Book]]* (1086), då han kom i kongen sitt eige og hadde ein verdi på 61 pund. I 1190 vart byen gjeve til jarlen av Albemarle. Wantage fekk rett til å holde ein vekentleg marknad av Henrik III i 1216. Det er no to marknadsdagar i veka, onsdagar og laurdagar.

Det finst fleire historiske bygningar i Wantage. Den noverande soknekyrkja, vigd til apostlane Peter og Paulus, er på 1200-talet, og erstatta ei kyrkje på 900-talet. Ei vassmølle frå tida der Wantage var eit senter for ullhandel er bevart. Denne handelen oppstod etter at Wilts og Berks-kanalen vart bygd mot slutten av det 1700-talet.

Ein periode hadde byen ein trikk som knytte han med Great Western Railway, men med unntak av den tidlegare stasjonsbygningen i Mill Street er det ingenting igjen av linja. Jernbanestasjonen, som òg er nedlagd, ligg omkring 5&nbsp;km frå byen.

Nest etter Alfred den store er den mest kjende innbyggjaren lyrikaren John Betjeman, som budde der frå 1972 til 1984.

## Kjelder

**Denne artikkelen bygger på «[[:nb:Wantage|Wantage]]» frå ,  den 18. juli 2011.*  

## Bakgrunnsstoff

*
Witney

**Witney** er ein by i Oxfordshire i England. Han er administrasjonsby i distriktet West Oxfordshire, og ligg omkring 20 km vest for Oxford, rett ved hovudvegen A40 og elva Windrush.

Byen har vore kjent for produksjon av pledd sidan mellomalderen, men den siste fabrikken, Early's, er no nedlagt.

I seinare år har byen vokse kraftig, men den ser framleis i stor grad ut som ein typisk, gammal marknadsby i Cotswolds. Marknaden vart oppretta i mellomalderen, og det mest kjente landemerket er marknadskrossen *Buttercross* («Smørkrossen»), som har dette namnet fordi folk samla seg der for å handle smør og egg. Bygningen ved marknaden er frå mellomalderen, med ei klokke som vart installert i 1683.

Rådhuset er frå 1600-talet, og ein lokal segn seier at det vart teikna av Christopher Wren. Det finst ikkje bevis for at så er tilfelle. Soknekyrkja, vigd til Jomfru Maria, er frå 1200-talet. Gata *West End* reknast som ei av de best bevarte gatene i England.

## Kjelder

**Denne artikkelen bygger på «[[:nb:Witney|Witney]]» frå ,  den 18. juli 2011.*  

## Bakgrunnsstoff

*